laion/Wikipedia-Exotic huggingface dataset:
כיכר אביגדור המאירי

כיכר אביגדור המאירי היא כיכר בהר הצופים שבירושלים, הקרויה על שם המשורר אביגדור המאירי. בצידה הדרומי של הכיכר נמצא שער הכניסה הראשי אל קמפוס האוניברסיטה העברית בהר הצופים, בצידה הצפוני נמצא בית החולים הדסה הר הצופים, בצידה המזרחי נמצאת השכונה הערבית עיסאוויה ובצידה המערבי נמצאים מעונות הסטודנטים של האוניברסיטה. בסמוך לשער הכניסה הראשי של קמפוס האוניברסיטה נמצאת גם הכניסה אל הגן הבוטני הלאומי ממנו יוצא "שביל אביגדור המאירי" החוצה את כל הגן הבוטני, ובו שלט המנציח את שירו המפורסם - "מעל פסגת הר הצופים". בשנת 2013 כוסו כל ארבע פינות הכיכר בקירות הנצחה לזכר מייסדי האוניברסיטה. בצידה המערבי של הכיכר נמצאת אנדרטה לזכר יחידת מצוף 247, מחלקה של צה"ל שהוקמה בשנת 1954 לצורך שמירה על מובלעת הר הצופים שבשטח הירדני ושימשה עד לכיבוש הר הצופים כולו בשנת 1967. לוח המייסדים לזכר האוניברסיטה העברית אנדרטה לזכר יחידת מצוף 247 הכניסה אל הגן הבוטני הלאומי מדיה וקבצים בנושא כיכר אביגדור המאירי בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
משה כהן (טייס)

משה כהן הוא קצין צה"ל במילואים בדרגת אלוף-משנה, שירת כטייס מסוקים ומפקד טייסות בחיל האוויר. בעל צל"ש הרמטכ"ל על פועלו במבצע כחול וחום. כהן התגייס לצה"ל ב-1973 והחל את שירותו בקורס טיס אותו סיים במגמת קרב. הוא עבר קורס אימון מבצעי ושירת בטייסת 110, טייסת מטוסי סקייהוק בבסיס רמת דוד. לאור רמת טיסה נמוכה חזר לבית הספר לטיסה ועבר הסמכה לטיס מסוקים. הוא שירת בטייסת 125 כטייס מסוקי סייפן. ב-1977 עבר לטייסת 160, טייסת מסוקי הקוברה AH-1 הראשונה בחיל האוויר. שימש מדריך בבית הספר לטיסה וסמ"ט ב' בטייסת 160. ב-1981 ערך את הגיחה המבצעית הראשונה שלו בתקיפה בלבנון ושירת כסגן מפקד הטייסת גם במלחמת לבנון הראשונה. ביולי 1983 מונה לסמ"ט א' של הטייסת וב-1984 מונה לראש מדור מסוקי קרב בלהק האוויר. במרץ 1987 נקרא לפקד על טייסת 160 לאחר שמפקדה, סגן אלוף ציון בר-אור, נהרג בתאונה. בדצמבר 1988 נקרא לאתר ולחלץ חיילים מחטיבת גולני שנותרו מנותקים בעומק לבנון לאחר מבצע כחול וחום. על ביצוע החילוץ המורכב שבוצע תחת אש עוטר בצל"ש הרמטכ"ל. בנובמבר 1989 סיים את תקופת הפיקוד על הטייסת ומונה לראש צוות ההקמה של טייסת 113 כטייסת הראשונה של מסוקי ה-AH-64 אפאצ'י בחיל האוויר. הוא פיקד על הטייסת עד 1992. לאחר לימודי ניהול פיננסי בארצות הברית מונה לראש מחלקה בלהק המודיעין ובתפקידו האחרון בשירות הקבע שירת במדריך במכללה לביטחון לאומי. שירת כטייס במילואים עד שנת 2000. לאחר שחרורו מצה"ל כיהן כסמנכ"ל בחברת "תדיראן ספקטרלינק" וכיועץ ארגוני. כיהן כיו"ר עמותת "טק-קריירה" לקידום השתלבותם של קהילת יוצאי אתיופיה בישראל בתחום הטכנולוגי. כהן נשוי ואב לחמישה. ליאור שליין, ‏מר מסק"ר, באתר חיל האוויר הישראלי סא"ל משה כהן, באתר הגבורה באתר הגבורה
מרטינוס פרטוריוס

מרטינוס וסל פרטוריוס (בהולנדית: Marthinus Wessel Pretorius;‏ 17 בספטמבר 1819 – 19 במאי 1901) היה מדינאי אפריקאנרי אשר כיהן לפרקים ולעיתים במקביל כנשיא הרפובליקה הדרום אפריקאית ומדינת אורנג' החופשית. פרטוריוס נולד בעיירה קטנה בשוליה המזרחיים של מושבת הכף הבריטית, למשפחת חוואים. בשנת 1838, בעודו בן 19, יצא עם שאר משפחתו ועם אפריקאנרים רבים אחרים לטרק הגדול. אביו, אנדריס פרטוריוס, היה אחד מהמנהיגים המאוחרים של הטרק הגדול, ובמסגרתו הם נדדו ברחבי דרום אפריקה של ימינו על פני מאות קילומטרים וניהלו קרבות שונים מול האוכלוסייה הילידית השחורה. לאחר הקמת רפובליקת נטאליה, שאביו היה מנהיגה העיקרי, הוא קבע את מגוריו בפיטרמריצבורג בירתה, ושם התחתן בשנת 1841. עם סופה של הרפובליקה בשנת 1845, עזב עם אביו צפונה. בשנת 1853 נפטר אביו של פרטוריוס, ועקב כך הפך בעיני רבים ליורשו הטבעי בהנהגת העם האפריקאנרי. הדבר סייע לו בשנת 1857 להיבחר לנשיא הראשון של הרפובליקה הדרום אפריקאית, המדינה האפריקאנרית העיקרית שהוקמה בדרום אפריקה. כשלוש שנים מאוחר יותר, בעודו מכהן כנשיא מדינתו, בראשית שנת 1860 רץ פרטוריוס לבחירות לנשיאות במדינת אורנג' החופשית, שכנתה מדרום של הרפובליקה הדרום אפריקאית. הוא זכה, והחל לכהן במקביל כנשיא בשתי המדינות. מצב יוצא דופן זה נמשך כשמונה חודשים, עד ספטמבר אותה השנה, אז הודח ממשרת נשיא הרפובליקה הדרום אפריקאית. עם זאת, הוא המשיך לכהן כשלוש שנים נוספות כנשיא מדינת אורנג' החופשית. בשנת 1863 פרש פרטוריוס מתפקידו וחזר לרפובליקה הדרום אפריקאית, שם נבחר מחדש לנשיאות כשנה לאחר מכן. בשבע השנים הבאות, עד שלהי שנת 1871, כיהן פרטוריוס כנשיא הרפובליקה הדרום אפריקאית, אז הזדמן לו גם להטביע את עיקר חותמו ההיסטורי. פרטוריוס זכה לבסוף גם לתקופת כהונה שלישית כנשיא הרפובליקה במהלך שנות מלחמת הבורים הראשונה, אז כיהן בטריומווירט יחד עם פול קרוגר ופיט ג'וברט בין השנים 1880 ו-1883. עם סיום כהונתו כנשיא במאי 1883, פרש פרטוריוס מהחיים הציבוריים והלך להתגורר בעיירה פוצ'פסטרום הפריפריאלית. במאי 1901 נפטר. מדיה וקבצים בנושא מרטינוס פרטוריוס בוויקישיתוף מרטינוס פרטוריוס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אגתוקלס (בן ליסימכוס)

אַגַתֿוֹקְלֶס (ביוונית: Ἀγαθοκλῆς‏; ? - 284 לפנה"ס) היה יורש העצר של תראקיה, בנו של הדיאדוך ליסימכוס. נרצח ביוזמתה של אמו החורגת ארסינואי השנייה. אגתוקלס היה בנו הבכור של הדיאדוך ליסימכוס, שהיה מלך תראקיה. אמו הייתה ניקיאה, אצילה מוקדונית, בתו של המצביא הנודע אנטיפטרוס. היו לו שתי אחיות: ארסינואי הראשונה, שמאוחר יותר נישאה לתלמי השני מלך מצרים ואורידיקה, שמאוחר יותר נישאה לאנטיפטרוס השני, מלך מוקדון, בנו של קסנדרוס. אגתוקלס נישא לליסנדרה, בתם תלמי הראשון ואורידיקה, ובעצם בת דודתו מצד אמו. סביב שנת 292 לפנה"ס, אגתוקלס השתתף במלחמה של אביו נגד דרומיכטס מלך הגטים. לטענת דיודורוס, אגתוקלס נפל בשבי הגטים אולם דרומיכטס נהג בו יפה, שחרר אותו ושלח אותו לאביו, בתקווה לשפר את היחסים איתו. המחווה לא הביאה את התוצאות המבוקשות והמאבקים נמשכו. פלוטרכוס מוסר טענה אחרת, על פיה לא אגתוקלס אלא ליסימכוס עצמו נפל בשבי. פאוסניאס אינו בטוח איזו מן הגרסאות נכונה. בסופו של דבר הסכים אביו להסכם שלום עם הגטים. בשנת 287 לפנה"ס הוא נשלח בידי אביו כדי להילחם בדמטריוס פוליורקטס מלך מוקדון. דמטריוס שלל מליסימכוס את לידיה ואת קאריה, אולם במסע צבאי מוצלח, אילץ אותו אגתוקלס לסגת משם. אגתוקלס היה פופולרי בחצר המלוכה, והיה היורש המועדף. עם זאת, בשנת 299 לפנה"ס נישא אביו לנסיכה המצרית ארסינואי השנייה, שהייתה אחותה למחצה של אשתו של אגתוקלס, ליסנדרה. ארסינואי רצתה שהבנים שהיא ילדה לליסימכוס ירשו את הכתר ולא אגתוקלס. לפיכך היא האשימה את אגתוקלס בבגידה ובניסיון לרצוח את אביו. פאוסניאס אף מוסר סיפור, על פיו היא התאהבה באגתוקלס, ומשלא נענה לה החליטה לנקום בו. כך או כך, בשנת 284 לפנה"ס הוא הוצא להורג באמצעות רעל. אשתו ליסנדרה, חששה גם היא מפני אריסנואי, ויחד עם ילדיו ועם אחיה תלמי קראונוס, נמלטה אל מלך האימפריה הסלווקית, סלאוקוס הראשון, והשניים הפצירו בו לנקום את מותו של אגתוקלס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד מהמשך מעשיה של ארסינואי ושלח שליח אל סלאוקוס להצהיר על נאמנותו ולהפקיד בידיו את אוצרו של ליסימכוס. כאשר שמע על כך ליסימכוס, הוא חצה לאסיה הקטנה ותקף את צבאו של סלאוקוס ומת במהלך קרב קורופדיום, שהתרחש בשנת 281 לפנה"ס. Smith, Dictionary of Greek and Roman Biography and Mythology, "Aga'thocles", 1873 דיודורוס, ספר עשרים ואחד, 11. פלוטרכוס, "חיי דמטריוס", 39. פאוסניאס, "תיאורה של יוון", 1.9.6. דיודורוס, ספר עשרים ואחד, 12. פלוטרכוס, "חיי דמטריוס", 46. פאוסניאס, "תיאורה של יוון", 1.10.3. יוסטינוס, ספר שבעה עשר, 1.
לטאות דרווין

לטאות דרווין (שם מדעי: Leiosauridae) היא משפחת לטאות החיות באמריקה הדרומית במדינות ברזיל, פרגוואי, אורוגוואי וארגנטינה מהאמזונאס ונהר מדיירה בצפון עד לארץ האש בדרום. לטאות אלה הן קרובותיהן של האיגואניים ושל הטרופידוריים ולהן זנבות ארוכים, צבעים בולטים ועיניים בולטות וחדות. רוב המינים חיים על הקרקע, אך חלקם גם בין העצים. הם ניזונים בעיקר מחרקים ומפרוקי-רגליים אחרים. משפחה זו כוללת 36 מינים. לטאות אלה קרויות ע"ש צ'ארלס דרווין, ההוגה של תורת האבולוציה שגם חקר את פני אמריקה הדרומית ונתקל באיגואנה Diplolaemus darwinii, ממנה שם המשפחה. סוג Diplolaemus - בו 4 מינים סוג Leiosaurus - בו 4 מינים סוג Pristidactylus - בו 10 מינים מדיה וקבצים בנושא לטאות דרווין בוויקישיתוף לטאות דרווין, באתר ITIS (באנגלית) לטאות דרווין, באתר NCBI (באנגלית) לטאות דרווין, באתר GBIF (באנגלית)
לטאות מסולסלות-זנב

לטאות מסולסלות-זנב (שם מדעי: Leiocephalidae) היא משפחת לטאות החיות בין העצים באיים הקאריביים והם קרובי משפחתם של האיגואנות ושל החרדוניים. משפחה זו נחשבת לעיתים לתת-משפחה של טרופידוריים והם אכן דומים להם. אורכם 5-14 ס"מ והם בעלי פסים קטנים על גופם, ראש קטן ורגליים ארוכות. הם מטפסים על עצים או סלעים רוב זמנם. במשפחה זו סוג יחיד - לטאה מסולסלת-זנב (Leiocephalus) ובו 29 מינים. משפחת לטאות מסולסלות-זנב (Leiocephalidae) סוג לטאה מסולסלת-זנב (Leiocephalus) מין Leiocephalus anonymous מין Leiocephalus apertosulcus מין Leiocephalus barahonensis מין Leiocephalus carinatus מין Leiocephalus cubensis מין Leiocephalus cuneus מין Leiocephalus endomychus מין Leiocephalus eremitus מין Leiocephalus etheridgei מין Leiocephalus greenwayi מין Leiocephalus herminieri מין Leiocephalus inaguae מין Leiocephalus jamaicensis מין Leiocephalus loxogrammus מין Leiocephalus lunatus מין Leiocephalus macropus מין Leiocephalus melanochlorus מין Leiocephalus onaneyi מין Leiocephalus personatus מין Leiocephalus pratensis מין Leiocephalus psammodromus מין Leiocephalus punctatus מין Leiocephalus raviceps מין Leiocephalus rhutidira מין Leiocephalus schreibersii מין Leiocephalus semilineatus מין Leiocephalus stictigaster מין Leiocephalus vinculum מדיה וקבצים בנושא לטאות מסולסלות-זנב בוויקישיתוף לטאות מסולסלות-זנב, באתר ITIS (באנגלית) לטאות מסולסלות-זנב, באתר NCBI (באנגלית) לטאות מסולסלות-זנב, באתר האנציקלופדיה של החיים (באנגלית) לטאות מסולסלות-זנב, באתר GBIF (באנגלית)
ליולמיים

ליולמיים (שם מדעי: Liolaemidae) היא משפחת לטאות אמריקאיות בינוניות וקרובותיהם הרחוקות של האיגואנות. לטאות אלה חיות בטבע בדרומה של אמריקה הדרומית מהרי האנדים בפרו ובוליביה, דרך צ'ילה ועד לארץ האש שבארגנטינה. משפחה זו כוללת כ-340 מינים. לטאות אלה מסתגלות הן לתנאי אקלים חמים במיוחד כמו מדבר אטקמה והן לקרים ביותר, והן נמצאות רוב הזמן בצל כדי לא להיחשף לתנאים כאלה. זנבם ארוך וגופם שטוח וחלקם יולדים צאצאים חיים. מזונם של אחדים הוא צמחוני ואחרות צדות חרקים ויצורים דומים. בעבר נחשבו לתת-משפחה של טרופידוריים. סוג ומין יחיד Ctenoblepharys adspersa סוג Liolaemus - בו 225 מינים, ביניהם ליולמוס פביאנס סוג Phymaturus - בו 42 מינים מדיה וקבצים בנושא ליולמיים בוויקישיתוף ליולמיים, באתר ITIS (באנגלית) ליולמיים, באתר NCBI (באנגלית) ליולמיים, באתר GBIF (באנגלית)
ארטם קראבץ

ארטם אנטוליוביץ' קראבץ (באוקראינית: Артем Анатолійович Кравець; נולד ב-3 ביוני 1989) הוא כדורגלן עבר אוקראיני ששיחק בעמדת החלוץ. קראבץ התחיל את הקריירה שלו במחלקות נוער מקומיות עד שבגיל 15 הצטרף לאקדמיה לכדורגל של דינמו קייב. בעונת 2006/2007 הצטרף לקבוצת המילואים של המועדון בה זיהה מאמנו את הפוטנציאל הטמון בקראבץ ובאותה עונה גם ערך את הופעת הבכורה שלו בקבוצה הבוגרת בליגת העל האוקראינית ועונה לאחר מכן הבקיע את שער הבכורה שלו במועדון. למרות שמיעט לשחק בליגה קראבץ רשם 10 הופעות במסגרת גביע אופ"א בעונת 2008/2009 וכבש שני שערים בתיקו 2-2 נגד ולנסיה שעזרו לקבוצתו להעפיל לשמינית גמר המפעל. בעונת 2010/2011 החל קראבץ לסבול מסדרת פציעות אשר מנעו ממנו להשתלב בהרכב הקבוצה. בקיץ 2013 הושאל לארסנל קייב על מנת לצבור דקות משחק וכבר בתחילת העונה כבש 3 שערים ב-10 משחקים, אך הוא סיים את העונה מוקדם בגלל פציעה. בעונת 2014/2015 חזר קראבץ לדינמו קייב כאשר בעונה זו הוא הצליח להשתלב בהרכב הקבוצה והיה מלך השערים של קבוצתו עם 15 שערים ב-24 משחקים ובסיום העונה אף זכה עם קבוצתו בדאבל. ב-4 בינואר 2016 הושאל לשטוטגרט מהבונדסליגה עד לסיום העונה. ב-30 באוגוסט 2016 הצטרף לגרנדה בהשאלה עד לסיום העונה. בינואר 2018 חתם על חוזה לשלוש וחצי שנים עם הקבוצה הטורקית קייסריספור. ב-26 במרץ 2008 זומן לראשונה לסגל נבחרת אוקראינה לקראת משחק ידידות נגד סרביה, אך הוא שוחרר מהסגל עקב פציעה. ב-8 בפברואר 2009 ערך את הופעת הבכורה שלו בנבחרת במשחק ידידות נגד רומניה. ב-9 ביוני 2015 הבקיע את שער הבכורה שלו בנבחרת בניצחון 1-2 נגד גאורגיה. דינמו קייב ליגת העל האוקראינית: 2008/2009, 2014/2015 הגביע האוקראיני: 2014/2015 מדיה וקבצים בנושא ארטם קראבץ בוויקישיתוף ארטם קראבץ, ברשת החברתית אינסטגרם ארטם קראבץ, באתר Transfermarkt ארטם קראבץ, באתר Soccerway ארטם קראבץ, באתר BDFutbol ארטם קראבץ, באתר WorldFootball.net ארטם קראבץ, באתר National Football Teams ארטם קראבץ, באתר FootballDatabase.eu פרופיל המאמן, באתר Transfermarkt
תחרות היופי הבין-לאומית

תחרות היופי הבין-לאומית (באנגלית: International Pageant of Pulchritude) היא תחרות יופי שהחלה ב-1926, והייתה לתחרות היופי הבינלאומית הראשונה בהיסטוריה. התחרות נערכה לראשונה בטקסס והתקיימה בפעם אחרונה בבלגיה ב-1935. התחרות הראשונה אורגנה בעיר גלווסטון, שבטקסס על מנת למשוך תיירים לעיר. לפני כן היו תחרויות יופי מקומיות בארצות הברית עוד מהמאה ה-19. אולם באירוע זו הוחלט לקיים תחרות בהשתתפות מתמודדות מרחבי העולם. הפרס לזוכה במקום הראשון היה 2,000 דולר. האירוע סוקר רבות בתקשורת בארצות הברית. התחרות חולקה לשני אירועים, בערב הראשון הכתירו את מיס ארצות הברית, ובערב השני הכתירו את מיס תבל. תחרות זו שימשה השראה לתחרויות מיס ארצות הברית ומיס תבל המודרניות. בשנת 1930 בתחרות זכתה נטה דושאטו, נציגת בלגיה. מדיה וקבצים בנושא תחרות היופי הבין-לאומית בוויקישיתוף
חכמת שלמה

האם התכוונתם ל... חכמת שלמה (ספר חיצוני) – אחד מן הספרים החיצוניים לתנ"ך, שנכתב במאה הראשונה לפני הספירה ספר חכמת שלמה - ספרו של רבי שלמה לוריא (מהרש"ל) על התלמוד הבבלי ספר "חכמת שלמה" - ספרו של רבי שלמה קלוגר על השולחן ערוך שו"ת "חכמת שלמה" - ספרו של הרב שלמה קווטש
מלחמה ושלום (סדרה, 1972)

מלחמה ושלום (באנגלית: War and Peace) היא סדרת טלוויזיה משנת 1972, עיבוד לרומן "מלחמה ושלום" מאת לב טולסטוי. הסדרה שודרה ב-20 חלקים החל מ-28 בספטמבר 1972. העיבוד הטלוויזיוני של ה-BBC לרומן האפי של טולסטוי הוא על אהבה ועל אובדן ומתרחש על רקע המלחמות הנפוליאוניות. אנתוני הופקינס העומד בראש צוות השחקנים מגלם את פייר בזוחוב, מורג הוד היא נטשה רוסטובה היפה והאימפולסיבית, אלן דובי הוא אנדריי בולקונסקי הגיבור הקודר, ודייוויד סוויפט בתפקיד נפוליאון, שלהחלטתו לפלוש לרוסיה ב-1812, יש השלכות מרחיקות לכת על פייר ועל משפחות רוסטוב ובולקונסקי. דייוויד קונרוי הפיק את הסדרה בת עשרים החלקים. מטרתו הייתה להעביר את העלילה ואת הדמויות מהרומן של טולסטוי לדרמה טלוויזיונית באורך 15 שעות. את התסריט כתב ג'ק פולמן וביים ג'ון דייוויס. סצנות המלחמה של הסדרה "מלחמה ושלום" צולמו ביוגוסלביה. מעצב ההפקה דון הומפריי זכה בפרס באפט"א לטלוויזיה על עבודתו בסדרה. גרסה זו שונה מעיבודים קודמים שנעשו לרומן בכך שמופיעים בה דמויות משנה רבות - בולטת בהן דמותו של קאראטייב בגילומו של הארי לוק (אנ'). אנתוני הופקינס - פייר בזוחוב אלן דובי - אנדריי ניקולייביץ' בולקונסקי מורג הוד - נטשה רוסטובה אנג'לה דאון - מריה בולקונסקיה רופרט דייוויס - הרוזן רוסטוב פיית' ברוק - הרוזנת רוסטובה דייוויד סוויפט - נפוליאון בונפרטה פרנק מידלמאס - מיכאיל קוטוזוב סילבסטר מורנד - ניקולאי רוסטוב ג'ואנה דייוויד - סוניה רוסטובה הארי לוק - פלאטון קרטאייב דונלד דאגלס - הצאר אלכסנדר הראשון ג'ון קזבון - ברקלאי דה טולי פיונה גאונט - הלן קורגין, אשתו של פייר בזוחוב אנתוני ג'ייקובס - הנסיך ניקולאי בולקונסקי אתן פילדינג - מדמואזל בוריין ברנבי שו / רופוס פרמפטון - פטיה רוסטוב פיטר באת'הרסט - פול (אנ') מוריס פרי - ז'וזף פושה ג'פרי מוריס - המזכיר של נפוליאון מייקל גובר - גנרל בלשב טובי ברידג' - ניקולנקה בולקונסקי הצעיר ניל סטייסי - בוריס דרובצקוי אן בלייק - הנסיכה דרובצקויה גארי ווטסון - דניסוב דונלד ברטון - דולוחוב טוני סטידמן - המשרל לואי ניקולא דאבו ג'וזף וייז - קצין רוסי קולין בייקר - אנטול קורגין בזיל הנסון - הנסיך וסילי קורגין ג'וזי קיד - קאטיש ג'יימס אפלבי - שליש גרמני ג'ררד הלי - נסיך מירא מייקל בילינגטון - לוטננט ברג ויל לייטון - טיחון פטרישה שייקסבי - ורה רוסטובה, נשואה לברג אליסון פרייזר - הנסיכה ליזה בולקונסקיה ריצ'רד הרנדול - הרוזן רוסטופצ'ין ג'ון ברסלין - מרשל לואי-אלכסנדר ברתיה (אנ') פט גורמן - סמל צרפתי פיליפ לאורי - קפטן צרפתי אדמונד ביילי - פרוקופי יו קרוס - מיטנקה ריצ'רד פור - שליח צרפתי ברברה יאנג - אן שרר קארין מקרתי - ג'ולי קורגין רוי ספנסר - טימוחין יוברט קרוס - ג'נרל ראפ ג'פרי דנטון - מארח טניאל אוונס - הנסיך בגרטיון גורדון פיית' - גליצין ג'ון לורנס - אורח אצל אנה ג'ודית פולרד - אולגה טוני קאונטר - קורפורל צרפתי אריק צ'יטי - גרסים ב-2005 הופצה הסדרה באזור 2 באריזה של ארבעה DVD בהפצת "DD Home Entertainment". לסט צורפה חוברת מאוירת שכתב אנדי פריסטנר על תהליך יצירת הסדרה. מלחמה ושלום (סרט, 1956) - סרט קולנוע משנת 1956 בבימויו של קינג וידור מלחמה ושלום (סרט, 1968) - סרט קולנוע סובייטי בבימויו של סרגיי בונדרצ'וק מלחמה ושלום (סדרה, 2016) - סדרת טלוויזיה משנת 2016 אתר האינטרנט הרשמי של מלחמה ושלום (באנגלית) "מלחמה ושלום", במסד הנתונים הקולנועיים IMDb (באנגלית) "מלחמה ושלום", באתר Metacritic (באנגלית) "מלחמה ושלום", במסד הנתונים הקולנועיים KinoPoisk (ברוסית) רשימה של פרקי הסדרה מלחמה ושלום באתר ה-BBC Gill Ducker Other Lives: Don Homfray, The Guardian, 23 March 2012
אובלפריים

אובלפריים (שם מדעי: Eublepharidae) היא משפחה של לטאות מאינפרא-סדרה דמויי שממיות החיות במדבריות באסיה, אפריקה ואמריקה הצפונית. הן דומות לשממיות אך חסרות את הכפות הנצמדות שעוזרות לשממיות לטפס ועפעפיהן לא שקופים. הן חיות באזורים חמים ויוצאות לשוטט בשעות החשיכה. הן ניזונות בעיקר מחרקים ויכולות לצום זמן רב. משפחה זו כוללת 48 מינים. חלק מבני המשפחה הם חיות מחמד נפוצות כמו שממית מנומרת (Eublepharis macularius). במשפחה ישנם 6 סוגים: משפחה אובלפריים (Eublepharidae) סוג ומין יחיד Aeluroscalabotes felinus סוג עפעפית אמריקה (Coleonyx) סוג עפעפית אסיה (Eublepharis) סוג Goniurosaurus סוג Hemitheconyx סוג Holodactylus מדיה וקבצים בנושא אובלפריים בוויקישיתוף אובלפריים, באתר ITIS (באנגלית) אובלפריים, באתר NCBI (באנגלית) אובלפריים, באתר האנציקלופדיה של החיים (באנגלית) אובלפריים, באתר GBIF (באנגלית)
עד כאן: תנועת השלום האוניברסיטאית

עד כאן: תנועת השלום האוניברסיטאית הייתה תנועה שרוכזה בידי מרצים באוניברסיטת תל אביב שפעלה בשנים 1995-1987, עד לאחר חתימת הסכם אוסלו, בקריאה לסיום הכיבוש ומשא ומתן עם אש"ף. התנועה הוקמה על ידי משה שוקד בעקבות תגובות למכתב למערכת שכתב לעיתון "הארץ" נגד הכיבוש. גרעין התנועה כלל כשלושים מאנשי הסגל האקדמי הבכיר של אוניברסיטת תל אביב, שאליהם הצטרפו אקדמאים מהאוניברסיטה העברית בירושלים ומהאוניברסיטה הפתוחה. Moshe Shokeid, Can academics change the world: An Israeli anthropologist’s testimony on the rise and the fall of a protest movement on campus, New York, Berghahn, 2020 משה שוקד, פסיביים בימי ויימאר העליזים, באתר הארץ, 16 בפברואר 2016 משה שוקד, "עד כאן": ארגון אוניברסיטאי נגד הכיבוש דניאל בר-טל, לא, הם לא יכולים לשנות את העולם, באתר הארץ, 11 באפריל 2021 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
בליין (פירושונים)

האם התכוונתם ל... בליין – עיירה בצפון מדינת וושינגטון אישים: אילנה זינגר בליין – מרצה לאמנות ולאסתטיקה יפנית ג'יימס בליין – מדינאי אמריקני דייוויד בליין – אמן אשליות יהודי-אמריקני בלין
לוקיוס קלפורניוס פיסו קייסונינוס

האם התכוונתם ל... לוקיוס קלפורניוס פיסו קייסונינוס (קונסול 148 לפנה"ס) לוקיוס קלפורניוס פיסו קייסונינוס (קונסול 112 לפנה"ס) לוקיוס קלפורניוס פיסו קייסונינוס (קונסול 58 לפנה"ס) לוקיוס קלפורניוס פיסו קייסונינוס (קונסול 15 לפנה"ס)
קלמנס

האם התכוונתם ל... קלמנס (אפיפיור) – רשימה של אפיפיורים ואנטי-אפיפיורים בשם זה קלמנס מאלכסנדריה (המאה ה-2) – אחד מאבות הנצרות טיטוס פלביוס קלמנס – פוליטיקאי רומאי מן השושלת הפלאבית ריי קלמנס – כדורגלן עבר אנגלי כריסטיאן קלמנס – כדורגלן גרמני בורצ'ל קלמנס – דמות קומיקס סמואל לנגהורן קלמנס - שמו של הסופר שנודע בשם העט מארק טוויין אישים ששמם הפרטי הוא קלמנס
אפאמה השנייה

אפאמה או אפאמי (ביוונית: Ἀπάμα‏; נולדה אחרי 292 לפנה"ס) הייתה נסיכה סלאוקית אשר נישאה למגאס, שליט קירנה. ככל הנראה הייתה אמה של ברניקי הראשונה מלכת מצרים. אפאמה הייתה בתו של אנטיוכוס הראשון ("המושיע") מלך הממלכה הסלאוקית וסטרטוניקה מסוריה. מצד אביה, סבה וסבתה היו סלאוקוס הראשון ("המנצח") ואפאמה הראשונה (אנ') (שעל שמה ככל הנראה נקראה). מצד אמה, סבה וסבתה היו דמטריוס פוליורקטס מלך מוקדון ופילה (אנ') בת אנטיפטרוס. סביר להניח שהיא נולדה אחרי שנת 292 לפנה"ס. בשנת 275 או 274 לפנה"ס, השיא אותה אביה למגאס שליט קירנאיקה, באזור לוב של ימינו. הנישואים נועדו לחזק את היחסים בין אנטיוכוס למגאס, שהכריזו שניהם מלחמה על תלמי השני מלך מצרים, שהיה אחיו החורג של מגאס. יוסטינוס טוען שמגאס היה נשוי לאשה בשם "ארסינואי", אולם כיום מקובל להניח שהוא התבלבל בשמות וכי ארסינואי היא למעשה אפאמה. היא ילדה למגאס בת אחת, ברניקי השנייה. בשנת 250 לפנה"ס מת מגאס, ועל ערש דווי ציווה להשיא את ברניקי לתלמי השלישי ("גומל החסד"), יורש העצר של מצרים, וזאת כדי לסיים את הסכסוך הקירני-מצרי. עם זאת, אפאמה, שאביה היה אויב מושבע של מצרים, לא יכלה להסכים לנישואים כאלו, שלמעשה יגבירו את כוחה של מצרים. לפיכך, היא הזמינה את הנסיך המוקדוני דמטריוס הנאה, בנו של דמטריוס פוליורקטס, לבוא לקירנה ולהינשא לברניקי. יוסטינוס מוסיף לסיפור נופך רומנטי כאשר הוא טוען שלמעשה אפאמה הייתה מאוהבת בדמטריוס והזמינה אותו לקירנה רק כדי שתוכל לקיים אתו רומן. כך או כך, ברניקי עצמה לא יכלה לסבול את המצב המשפיל, וגם סביר להניח שהיא תמיד רצתה להיות מלכת מצרים. היא הנהיגה קשר, במהלכו רצחה במו ידיה את דמטריוס בחדר המיטות של אפאמה. עם זאת, היא חסה על אמה והותירה אותה בחיים. גורלה של אפאמה לאחר מכן לא ידוע. ברניקי נישאה לתלמי השלישי, וכך אוחדו מצרים וקירנה סופית. אפאמה/אריסנואי באתר Ptolemaic Dinasty (באנגלית) (הקישור אינו פעיל) אפאמה השנייה באתר livius (באנגלית) אוסביוס, כרוניקון, ספר ראשון, 249. אפאמה/אריסנואי באתר Ptolemaic Dinasty דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 213. פאוסניאס, תיאורה של יוון, 1.7.3. יוסטינוס, ספר עשרים ושישה, 3. Bevan, E. R. “The second Ptolemy, Philadelphus”. In The House of Ptolemy, 1927. p. 74 קאלימאכוס, "שערותיה של ברניקי". שרד בתוך: קאטולוס, שיר 66.
רמי אבודרהם

רמי אבודרהם (נולד ב-4 ביוני 1975) הוא קצין צה"ל בדרגת תת-אלוף, המשמש כראש מטה זרוע היבשה. קודם לכן שימש ראש החטיבה הטכנולוגית ליבשה, ראש מטה פיקוד המרכז, כראש מחלקת תכנון וארגון בזרוע היבשה וכמפקד עוצבת שלהבת האש (אגד ארטילרי 425) ובית הספר לתותחנות שדה. אבודרהם נולד וגדל בגבעת אבני, בוגר ישיבה תיכונית. עם גיוסו לצה"ל בשנת 1993 שובץ אבודרהם בחיל התותחנים ושירת בגדוד נמר. הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בתוך רצועת הביטחון. אבודרהם שימש במספר תפקידי פיקוד בחיל ובוגר המכללה לפיקוד ומטה. לאחר מלחמת לבנון השנייה שימש כמפקד גדוד 405 "נמר". בשנים 2009–2011 פיקד אבודרהם על ההכש"ל (בא"ח תותחנים) ובתפקידו הבא פיקד על יחידת מורן. בשנת 2013 הועלה אבודרהם לדרגת אל"ם ומונה למפקד מרכז האש באוגדת הבשן 210 כשבמקביל, שירת כמפקד אגד ארטילרי 209. בשנת 2015 מונה למפקד עוצבת שלהבת האש, אגד 425, בית הספר לתותחנות וסיוע האש ביבשה (מחנה שבטה). עם הגיעו לאגד 425 הוביל אבודרהם את תהליך הפיכת בית הספר לאגד ארטילרי בעל מחויבות אופרטיבית. ביוני 2019 הועלה לדרגת תא"ל ומונה לראש מטה פיקוד המרכז. ב-10 באוגוסט 2022, נכנס לתפקידו כראש החטיבה הטכנולוגית ליבשה במקום טל אהרון שפרש. ביולי 2024 הוחלט שימונה לראש מטה זרוע היבשה. הוא נשוי ללירון ואב ל-3 ילדים, ומתגורר בהרצליה. בעל תואר ראשון בהנדסת תעשייה וניהול בהצטיינות ותואר ראשון נוסף בכלכלה ומנהל עסקים באוניברסיטת אריאל, בעל תואר שני בביטחון לאומי באוניברסיטת חיפה. בוגר תוכנית המנהיגות הבכירה של קרן וקסנר. מדיה וקבצים בנושא רמי אבודרהם בוויקישיתוף לקראת כנס היבשה והלוגיסטיקה, ראיון מיוחד עם מפקד שבטה שאומר: "פגז הארטילריה המדויק קרוב מתמיד", באתר ישראל דיפנס, 7 במאי 2017 מפקד חדש לחטיבה הטכנולוגית ליבשה, באתר צה"ל, 11 באוגוסט 2022 רשימת המפקדים החדשים בצה"ל, באתר צה"ל, 22 ביולי 2024 לקראת כנס היבשה והלוגיסטיקה, ראיון מיוחד עם מפקד שבטה שאומר: "פגז הארטילריה המדויק קרוב מתמיד" | Israel Defense, באתר www.israeldefense.co.il, ‏2023-12-18
זיו-כישורית

זיו כישורית הוא בית ספר תיכון על אזורי ודמוקרטי לחינוך מיוחד, הממוקם ליד קיבוץ כישור, סמוך לכרמיאל. בית הספר הוקם בשנת 2003 בתוך קיבוץ כישור ובשנת 2014 עבר למבנה ליד הקיבוץ. בית הספר ייחודי בכך שהוא גם בית ספר לחינוך מיוחד וגם מיישם בתוכו את עקרונות החינוך הדמוקרטי. תלמידי בית הספר גרים בכל אזור הצפון. בכל כיתה יש כ-12 תלמידים ולהם שלושה מחנכים. הפרלמנט - אחת לחודש מתקיים פרלמנט המשפיע על חיי בית הספר. בפרלמנט התלמידים יכולים להשמיע את קולם ואף להשפיע על הקיים. הפרלמנט מורכב מתלמידים ומצוות בית הספר ולכולם יש קול שווה בהצבעה. בכל פרלמנט דנים על נושא אחר הקשור לחיי בית הספר. לדוגמה, בחודש פברואר 2016 דנו בפרלמנט על חוק חדש שנקרא "חוק הטלפונים", על פיו כל בוקר התלמידים יפקידו את מכשירם האישי בידם של המורים עד הפסקת הצהריים ובה יקבלו את מכשירם חזרה לשימוש חופשי. בחודש מרץ אותה שנה דנו בפרלמנט במה ישקיעו את כסף הסדנאות. תל"א - תוכנית לימודים אישית - בזיו כישורית לתלמיד ישנה אפשרות לבחור לעצמו את תוכנית הלימודים האישית מתוך כמה אפשרויות, אם כי ישנם שיעורי חובה לכל התלמידים. ימי עבודה - מתקיים יום עבודה פעם בשבוע. במהלכו מופעלות מספר סדנאות שבהן מיוצרים מוצרים שונים, שההכנסות ממכירתם משמשות לקניית פריטים לבית הספר או למימון טיולים. הסדנאות הקיימות בבית הספר הן: סדנת נגרות, סדנת ייצור תיקים מעיתונים ממוחזרים, סדנת אפייה בשם 'קונדישורית', סדנת אימוג'י המייצרת בובות קטנות - שהומצאה ומונחית על ידי אחת התלמידות, סדנת יזמות בה עובדים עם חוטי טריקו, בקשירה או סריגה ומייצרים תיקים ושטיחים. בנוסף לכך, בימי הסדנאות יוצאים כמה תלמידים להתנדב בפתחון לב בכרמיאל. ואחרים עובדים באופן עצמאי בקהילה בהתנדבות ללא שכר, בעבודות כמו : גן חיות, ספריה ציבורית, מרכז יום לקשיש, גן ילדים ועוד. שירות לאומי - בוגרי בית הספר המעוניינים לשרת את המדינה בשירות המקביל לשירות הצבאי מצטרפים בשנת הלימודים האחרונה שלהם לשירות לאומי. הם עובדים במקום שנקבע להם ארבעה ימים בשבוע, מקום זה חייב להיות במגזר הציבורי. כמו בתי חולים, בתי אבות, גני ילדים וכו'. יום אחד בשבוע נפגשים בבית הספר ללמידה, ליווי ועיבוד. בתום השנה הם מקבלים מענק, כמו חייל משוחרר, ומי שמעוניין יכול להמשיך שנה נוספת. מדיה וקבצים בנושא זיו-כישורית בוויקישיתוף אתר האינטרנט הרשמי של זיו-כישורית מידע על בית הספר מאתר הכפר 'כישורית'